ലക്ഷ്യം വേറൊന്നില്ല, നന്മയോടെ നല്ല ചികിത്സ ആരോഗ്യ പ്രവര്ത്തകര്ക്കിടയില് തികച്ചും വ്യത്യസ്തനാണ് ഡോ. എന്. അജിത്ത്. നന്മയാണ് പ്രധാന മുദ്രാവാക്യം. നല്ല ചികിത്സ, നന്മയോടെ എന്ന ലക്ഷ്യം മുന്നിറുത്തി അജിത്ത് ആരംഭിച്ച വൈദ്യധര്മ്മ ആയുര്വേദ ആശുപത്രി അതിവേഗം ആയിരങ്ങളുടെ ആശ്രയമായി മാറി. ആയുര്വേദവും ഫിസിയോ തെറാപ്പിയും യോഗയും സമന്വയിപ്പിച്ചാണ് ചികിത്സ. വൈദ്യധര്മ്മ ആയുര്വേദ ആശുപത്രിയിലെ സ്നേഹധര്മ്മം കാരുണ്യപദ്ധതി പാവങ്ങള്ക്ക് ആശ്രയമാണ്. പദ്ധതിയില് പണച്ചെലവില്ലാതെ രോഗമുക്തി നേടിയവര്ക്ക് കണക്കില്ല. പക്ഷേ, അത് പുറത്തറിയിച്ച് കാരുണ്യപ്പട്ടം നേടാനും ഡോ. അജിത്ത് ശ്രമിച്ചിട്ടില്ല. കാര്യമായ വൈദ്യ പാരമ്ബര്യമില്ല. കോട്ടയ്ക്കല് ആര്യവൈദ്യശാലയിലെ ഡോ. സി.ആര്. അഗ്നിവേശ്, വൈദ്യമഠം ഋഷികുമാരന് നമ്ബൂതിരി തുടങ്ങി അയുര്വേദ രംഗത്തെ പ്രമുഖരുടെ ശിഷ്യനാകാന് ദൈവനുഗ്രഹം കൊണ്ട് ഡോ. എന്. അജിത്തിന് കഴിഞ്ഞു. ആ ശിഷ്യത്വവും അവരില് നിന്നു പകര്ന്നുകിട്ടിയ ചിന്തകളുമാണ് അദ്ദേഹത്തിന്റെ ഏറ്റവും വലിയ മൂലധനം. അതുകൊണ്ട് തന്നെ 2013ല് 300 ചതുരശ്രയടി വിസ്തീര്ണം മാത്രമുള്ള ചെറിയ ക്ലിനിക്കായി ആരംഭിച്ച വൈദ്യധര്മ്മ ആയുര്വേദ ആശുപത്രി ഇന്ന് പതിനായിരത്തിലധികം ചതുരശ്രയടി വിസ്തീര്മുള്ള വലിയ പ്രസ്ഥാനമായി വളര്ന്നു. ആദ്യം രണ്ട് ജീവനക്കാരേ ഉണ്ടായിരുന്നുള്ളു. നിലവില് 24 ജീവനക്കാരുണ്ട്. പിന്തുണയുമായി ഭാര്യ ഡോ. ആതിരയും ഒപ്പമുണ്ട്. ഇപ്പോള് പുതുതായി ആയുര്വേദ മരുന്ന് നിര്മ്മാണ മേഖലയിലേക്കും വൈദ്യധര്മ്മ പ്രവേശിക്കുകയാണ്. അയുര്ദേവത്തെ മെഡിക്കല് ടൂറിസവുമായി ഇഴചേര്ത്താല് പണം വന്തോതില് സമ്ബാദിക്കാം. പക്ഷേ ഡോ. എന്. അജിത്ത് അതിന് തയ്യാറല്ല. ചികിത്സയില് മാത്രമാണ് കേന്ദ്രീകരിക്കുന്നത്. രോഗികള്ക്ക് ആശ്വാസം നല്കുക മാത്രമാണ് അജണ്ട. മനുഷ്യ ശരീരത്തെ ഒന്നായി കണ്ടുകൊണ്ടുള്ള ചികിത്സയാണ് ആയുര്വേദം അനുശാസിക്കുന്നത്. വാതരോഗമോ സ്ത്രീരോഗമോ അസ്ഥി രോഗമോ ഏതുമാകട്ടെ വൈദ്യധര്മ്മ നല്ല ചികിത്സയും നന്മയോടെ ഉറപ്പ് നല്കുന്നു. ഡോ.എന്. അജിത്ത് സാമൂഹ്യ, സാംസ്കാരിക രംഗങ്ങളിലും സജീവമാണ്. ആയുര്വേദത്തിന്റെ സമഗ്ര പുരോഗതിക്കായി പ്രവര്ത്തിക്കുന്ന ഡോ. സി.ആര്. അഗ്നിവേശ് ഫൗണ്ടേഷന്റെ സംസ്ഥാന ട്രഷററായും പ്രവര്ത്തിക്കുന്നു.